Държавен вестник, бр. 46, 2010 г., стр. 71

БРОЙ  46	
Д Ъ Р Ж А В Е Н  В Е С Т Н И К 	
СТР.  71  
 – защитно разделяне на веригите за БСНН 
и ПСНН от всички други вериги, които не са за 
БСНН и ПСНН;
 – само за веригите за БСНН се изисква и ос­
новна изолация между веригите за БСНН и земята.
5.1.2. Използването на БСНН и ПСНН е защит­
на мярка, която може да се прилага при всички 
случаи. В специализирани нормативни актове 
свръхниското напрежение може да бъде ограни­
чено до стойности, по-ниски от 50 V променливо 
напрежение и 120 V постоянно напрежение.
5.2. Изисквания за основна защита (защита 
срещу директен допир) и за защита при дефект 
(защита при индиректен допир)
Основната защита и защитата при дефект се 
приемат за осигурени, когато:
 – номиналното напрежение не може да преви­
ши горната граница на напреженията за област I,
 – за захранване се използва един от източни­
ците, описани в т. 5.3, и
 – са спазени условията по т. 5.
Забележка. При постояннотокови вериги, за­
хранвани от акумулатори, при зареждането на 
акумулаторите зарядните напрежения превишават 
номиналното напрежение на акумулаторите. Това 
обаче не налага никакви допълнителни защитни 
мерки към определените в т. 5. Все пак напре­
жението при зареждане не трябва да превишава 
75 V променливо и 150 V постоянно.
5.3. Източници на БСНН и ПСНН
За захранване на веригите за БСНН и ПСНН 
могат да се използват следните източници:
5.3.1. защитен разделящ трансформатор;
5.3.2. източник, осигуряващ степен на без­
опасност, еквивалентна на тази на защитен раз­
делящ трансформатор, например електромашинен 
преобразувател с разделени намотки, осигуряващ 
еквивалентна изолация;
5.3.3. електрохимичен източник – батерия или 
акумулатор, или друг източник, който не зависи 
от верига за по-високо напрежение, например 
агрегат двигател с вътрешно горене – генератор;
5.3.4. някои видове електронни устройства, 
отговарящи на съответните стандарти, при които 
са взети мерки напрежението на изходните кле­
ми да не може да превиши стойностите, дадени 
в т. 5.1.1, дори в случай на вътрешен дефект на 
електронното устройство; по-високи напрежения 
на изходните клеми могат да бъдат допуснати само 
ако в случай на допир – директен или индирек­
тен – напрежението на изходните клеми незабавно 
се снижава до стойностите, дадени в т. 5.1.1, или 
до по-ниски стойности;
5.3.5. подвижните източници, захранвани с 
ниско напрежение, например защитни разделящи 
трансформатори или групи мотор-генератори, тряб­
ва да се избират или инсталират в съответствие 
с изискванията за защита с двойна или усилена 
изолация (т. 3).
5.4. Изисквания към веригите за БСНН и ПСНН
5.4.1. Веригите за БСНН и ПСНН трябва да 
притежават:
 – основна изолация между техните тоководещи 
части и тоководещите части на други вериги за 
БСНН и ПСНН, и
 – защитно разделяне между техните токо­
водещи части и тези на веригите, които не са 
за БСНН и ПСНН, изпълнено като двойна или 
усилена изолация или чрез основна изолация и 
защитен екран, оразмерени за най-високите на­
лични напрежения.
Веригите за БСНН трябва да имат основна изо­
лация между техните тоководещи части и земята.
Веригите за ПСНН и/или достъпните токо­
проводими части на оборудването, захранвано от 
тези вериги, могат да са заземени. Заземяването 
на веригите за ПСНН може да се осъществи чрез 
свързване към земя или към защитен заземителен 
проводник в самия източник.
5.4.2. Защитното разделяне между веригите за 
БСНН и ПСНН и тоководещите части на други 
вериги, които имат по-слаба базова изолация, 
може да се постигне посредством един от след­
ните начини:
 – проводниците във веригите за БСНН и ПСНН 
трябва допълнително към тяхната основна изолация 
да са снабдени с неметална обвивка или шланг;
 – проводниците във веригите за БСНН и 
ПСНН трябва да са разделени от проводниците 
на кръгове с напрежения, по-високи от тези в 
област I, чрез заземен метален екран или чрез 
заземена метална обвивка;
 – инсталациите на другите вериги са в съот­
ветствие с т. 3.2.4.1;
 – физическо разделяне.
В многожилен кабел или при групирани по друг 
начин проводници могат да се съдържат вериги 
с напрежения, по-високи от тези в област I, ако 
проводниците на веригите за БСНН и ПСНН са 
изолирани за най-високите участващи напрежения.
5.4.3. Щепселите и контактите за веригите за 
БСНН и ПСНН трябва да отговарят на следните 
изисквания:
 – щепселите да не могат да се включват в 
контакти, захранвани с други напрежения;
 – контактите не трябва да допускат включване 
на щепсели, предвидени за други напрежения;
 – щепселите и контактите за БСНН не трябва 
да имат защитно щепселно съединение.
5.4.4. Достъпните токопроводими части на 
веригите за БСНН не трябва да са свързани 
електрически със земя, нито с тоководещи час­
ти или защитни проводници, принадлежащи на 
други вериги.
5.4.5. Когато номиналното напрежение преви­
шава 25 V променливо или 60 V постоянно или 
ако оборудването е потопено, основната защита 
(защитата срещу директен допир) за веригите за 
БСНН и ПСНН трябва да е осигурена чрез:
 – изолация в съответствие т. 7.1, или
 – прегради или обвивки в съответствие с т. 7.2.
Основна защита (защита срещу директен допир) 
в общия случай не е необходима при нормални 
сухи условия за:
 – веригите за БСНН, в които номиналното 
напрежение не превишава 25 V променливо или 
60 V постоянно;